**ΑΝΑΚΟΙΝΩΣΗ**

Η Υπουργός Εργασίας , Πρόνοιας και Κοινωνικών Ασφαλίσεων Ζέτα Αιμιλιανίδου είχε σήμερα στο γραφείο της συνάντηση με τους βουλευτές Πάφου Χαράλαμπο Πάζαρο του ΔΗΣΥ , Βαλεντίνο Φακοντή του ΑΚΕΛ και Χρύσανθο Σαββίδη του ΔΗΚΟ . Μετά από εποικοδομητική συζήτηση συμφωνήθηκε όπως ο Γενικός Διευθυντής του Υπουργείου Εργασίας Αντρέας Ζαχαριάδης και η Διευθύντρια τον Κοινωνικών Ασφαλίσεων Ευαγγελία Γεωργιάδου, οι οποίοι ήταν παρόντες στην συνάντηση , μεταβούν επιτόπου στο Επαρχιακό Γραφείο Κοινωνικών Ασφαλίσεων Πάφου έτσι ώστε να τροχοδρομηθούν λύσεις, τόσο στα προβλήματα του κτιρίου όπου στεγάζονται οι υπηρεσίες των Κοινωνικών Ασφαλίσεων , στον εξοπλισμό όσο και στις διαδικασίες των εργασιών που ακολουθούνται γενικότερα .

Η Υπουργός Εργασίας, Πρόνοιας και Κοινωνικών Ασφαλίσεων ευχαρίστησε τους βουλευτές Πάφου για το ενδιαφέρον που επιδεικνύουν αλλά και για τις εισηγήσεις τους , οι οποίες είναι σε πλήρη ταύτιση με τους στόχους της Κυβέρνησης.

24 Αυγούστου 2021